
Információterjedés szimulációja térben dinamikus hálózatokon

A valós világban lezajló terjedési folyamatok számítógépes vizsgálta hosszú évekre nyúlik vissza és a rogersi alapok óta szinte külön tudományként tartjuk számon. TDK
munkám során a terjedési folyamatok egy speciális változatával, az információterjedéssel foglalkozom térben dinamikus hálózatokon. Vizsgálataim eszközéül a jól ismert járványterjedési modellek módosított változatát választottam. Dolgozatomban először ezeket a járványterjedési modelleket tekintem át, megvizsgálom sajátosságaikat és tulajdonságaikat.
Korábbi kutatások azt bizonyították, hogy ezen modellek tökéletesen használhatóak
más terjedési folyamatok vizsgálatára is. Fő célkitűzésem ezen módszertanok alapján egy információterjedési rendszer szimulálása és kiértékelése. A vezeték nélküli szenzoros technológiák rohamos fejlődésével, egyre inkább előtérbe kerül a hálózatok energiatakarékos fenntartása. Az általam alapul vett rendszerben több, folyamatosan mozgó egyed számára kell, friss információt biztosítani. Mivel viszonylag nagy számú és - a mobilitás miatt - kis méretű hordozható eszközről beszélünk, ezért egy állandó, nagy hatótávú kapcsolat nem lenne gazdaságos. Szükség van egy másik megoldásra. A felvetésem szerint, megfelelő technika használatával alacsony költségekkel és energiahasználattal megoldható ez a probléma. Az egyedek kis hatótávolságú jeladóval és vevővel rendelkeznek, melyek bizonyos időközönként egyszerre bekapcsolnak. Ezután az adott egyeden rögzített eszköz megvizsgálja, hogy van-e a közelében másik vevőegység, amennyiben igen átküldi az általa birtokolt információkat. Munkám során a fent leírt rendszert modelleztem és elemeztem szimuláció segítségével. A szimulációt több beállításon is lefuttatom, az eredményeket összevetem, grafikonon ábrázolom és kiértékelem és ezek alapján próbálom megtalálni a legnagyobb hatékonysággal működő optimális rendszert. Munkám eredményeként sikerült feltérképezni a modell viselkedését és a terjedési hatékonyságát szám kezdeti feltételek mellett.



